A könyvvizsgálatot és a gazdasági ellenõrzési feladatot ellátó személy

A társasházi törvény regisztrált mérlegképes könyvelőt a 2009. évi gazdálkodás ellenőrzésére kell igénybe venni. Az elv az, hogy a társasház könyvelője elvégzi a 2009. év zárását, a közös képviselő elkészíti a szöveges beszámolót és a 2010. évre szóló költségvetés tervezetét. Ezt az anyagot kell átadni a megbízott mérlegképes könyvelőnek, aki elvégzi a gazdálkodás elemzését, összeveti a terveket a tényleges lehetőségekkel. A regisztrált mérlegképes könyvelőt meg kell hívni a beszámoló közgyűlésre és ott el kell mondania a megállapításait. A cél: a számvizsgáló bizottság munkájának segítése, hogy a laikusokból álló SZB is eleget tudjon tenni a tényleges ellenőrzési feladatainak.

A regisztrált mérlegképes könyvelő nem lehet kapcsolatban sem a társasház tulajdonosaival, sem a közös képviselővel, sem a társasháznak könyvelést végző személlyel (szervezettel).

(1) A gazdasági ellenőrzést segítő személy betekinthet a közösség pénzforgalommal kapcsolatos irataiba, a közös képviselőtől (az intézőbizottság elnökétől) és a számvizsgáló bizottság elnökétől, tagjaitól felvilágosítást kérhet.

Feladata különösen a társasház befektetett eszközeinek, készletállományának, pénzeszközeinek, követeléseinek és kötelezettségeinek, pénzmaradványának és eredményének vizsgálata.

(2) A gazdasági ellenőrzést segítő személy köteles megvizsgálni a közgyűlés elé terjesztett éves beszámolót és a költségvetési javaslatot abból a szempontból, hogy azok valós adatokat tartalmaznak-e, illetve megfelelnek-e a jogszabályok elő írásainak, továbbá – különösen az adósságot keletkeztető kötelezettségvállalások tekintetében – köteles a pénzügyi helyzetet elemezni.

(3) A gazdasági ellenőrzést segítő személy tanácskozási joggal vesz részt a pénzforgalommal kapcsolatos közgyűlési napirendi pont tárgyalásán, amelyre őt a közös képviselő (az intézőbizottság elnöke) köteles meghívni. A könyvvizsgáló véleményéről írásban köteles tájékoztatni a közgyűlést, amelyet a meghívóhoz mellékelni kell; az e körbe tartozó napirendi pontokról a könyvvizsgáló véleményének hiánya esetén érvényes közgyűlési határozat nem hozható.

(4) Ha a gazdasági ellenőrzést segítő személy tudomást szerez a közösség vagyonának várható jelentős csökkenéséről és más olyan tényről, amely társasházi tisztségviselő törvényben meghatározott felelősségre vonását vonhatja maga után, köteles a közgyűlés összehívását kérni a közös képviselőtől (az intézőbizottság elnökétől).”

